
Parlamentul  României

Camera  Deputaţilor
Comisia pentru Sănătate şi Familie
                    Nr. 28/231 / 17   iunie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru modificarea şi completarea Legii nr.98/1994 privind stabilirea contravenţiilor la normele legale de igienă şi sănătate publică(PLX nr.366/2004) , trimis comisiei pentru examinare, în fond,  în procedură de urgenţă, cu adresa nr.PLX 366 din 9 iunie 2004 şi adoptat de  Senat în şedinţa din 8 iunie 2004 , Camera Deputaţilor fiind Cameră Decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 366/10.06.2004, precum şi avizul Consiliului Legislativ nr.7771/5.05.2004 .

În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/ 231  / 17 iunie  2004

R A P O R T 

asupra proiectului de Lege pentru modificarea şi completarea Legii nr.98/1994 privind stabilirea contravenţiilor la normele legale de igienă şi sănătate publică  (PLX nr.366/2004)

1. Cu adresa nr.PLX 366 din 9 iunie 2004, Comisia pentru sănătate şi familie a fost sesizată cu dezbaterea , în fond, în procedură de urgenţă, a proiectului de Lege pentru modificarea şi completarea Legii nr.98/1994 privind stabilirea contravenţiilor la normele legale de igienă şi sănătate publică(PLX nr.366/2004) , adoptat de  Senat în şedinţa din 8 iunie 2004 , Camera Deputaţilor fiind Cameră Decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 366/10.06.2004,  precum şi avizul Consiliului Legislativ nr.771/5.05.2004  .

Proiectul de lege aduce unele modificări cadrului general de stabilire şi sancţionare a contravenţiilor la normele legale de igienă şi sănătate publică, realizând astfel corelarea cu noile reglementări în domeniile specifice de activitate şi excluzând prevederile care sunt incluse în alte acte normative cu caracter special sau care se regăsesc în conţinutul altor articole de lege. 

De asemenea, proiectul de lege cuprinde prevederi privind aplicarea contravenţiilor pe baza principiului proporţionalităţii cu gradul de risc. Proiectul de lege reactualizează cuantumul amenzilor şi creează cadrul necesar pentru implementarea legislaţiei şi întărirea controlului produselor, în condiţiile în care se renunţă la avizarea introducerii acestora pe piaţă.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului.

2. Proiectul de lege face parte din  categoria legilor ordinare, potrivit prevederilor articolului 76 alineatul (2) din Constituţia României, republicată.

3. La lucrările comisiei au participat în calitate de invitaţi domnul George Pavelescu, secretar de stat, Ministerul Sănătăţii  şi doamna dr.Alexandra Cucu, director general adjunct, Direcţia generală de medicină preventivă, Ministerul Sănătăţii.

4. La lucrările comisiei din data de 16 iunie  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Pct.27

“27. La articolul 23, literele n) şi p) vor avea următorul cuprins:

“n) neasigurarea funcţionării, în permanenţă, a spaţiilor frigorifice din unităţilea alimentare, neasigurarea controlului şi înregistrării temperaturii şi neîntreţinerea acestor spaţii prin efectuarea periodică a reparaţiilor şi igienizării;

…………………………………

p) depozitarea produselor alimentare şi ambalajelor în spaţiile de vânzare, producţie sau preparare, în spaţiile de circulaţie, vestiare sau pe trotuarele aferente;”

………………………………….

____


Se propune ca pct.27 să se reformuleze după cum urmează:

“27. La articolul 23, literele n), p) şi s) vor avea următorul cuprins:

“n) Nemodificat.

…………………………………

p) Nemodificat.

………………………………….

s) neetichetarea produselor alimentare, în conformitate cu normele în vigoare;”


Lit.s) a art.23 face obiectul pct.25 din Legea nr.344/2002 privind aprobarea Ordonanţei Guvernului nr.108/1999 pentru modificarea şi completarea Legii nr.98/1994 privind stabilirea şi sancţionarea contravenţiilor la Normele legale de igienă şi sănătate publică.


2.
Pct.28

“28. La articolul 23 după litera r) se introduce o literă nouă, lit.s) cu următorul cuprins:

s) neetichetarea produselor alimentare, în conformitate cu normele în vigoare;”


Se propune ca pct.28 să se elimine. 

Idem.


Camera Deputaţilor.



3.
Pct.29 – 33
Pct.29 – 33 devin pct.28 – 32 nemodificate.


Prin renumerotare.




4.
Pct.34

“34. La articolul 25, punctul VIII al literei a) va avea următorul cuprins:

“VIII. Conţinut de micotoxine, peste limitele admise pentru seminţe şi făinuri de cereale, leguminoase uscate, seminţe oleaginoase, arahide, miez de nucă, alune, concentrate şi izolate proteice de vegetale şi alte grupe de produse alimentare;”
Se propune ca pct.34, care devine pct.33, să se reformuleze după cum urmează:

“33. La articolul 25, punctul IX al literei a) va avea următorul cuprins:

“IX. Conţinut de micotoxine, peste limitele admise pentru seminţe şi făinuri de cereale, leguminoase uscate, seminţe oleaginoase, arahide, miez de nucă, alune, concentrate şi izolate proteice de vegetale şi alte grupe de produse alimentare;”


Prin renumerotare.

Eroare materială.


Camera Deputaţilor.

5.
Pct.35 – 44
Pct.35 – 44 devin pct.34 – 43 nemodificate.


Prin renumerotare.


6.
Pct.45

“45. La articolul 40, alineatul (2) va avea următorul cuprins:

“(2) Plângerea depusă la organul din care face parte agentul constatator, însoţită de copia procesului-verbal de constatarea contravenţiei, împreună cu dosarul cauzei, se trimite de îndată judecătoriei în drept să o soluţioneze.”
Se propune ca pct.45, care devine pct.44, să se reformuleze după cum urmează:

“44. Articolul 40 va avea următorul cuprins:

“Art.40. – (1)  În cazul contravenţiilor prevăzute de prezenta lege, plângerea se soluţionează de judecătoria în a cărei rază teritorială a fost săvârşită contravenţia.

(2) Plângerea depusă la organul din care face parte agentul constatator, însoţită de copia procesului-verbal de constatarea contravenţiei, împreună cu dosarul cauzei, se trimite de îndată judecătoriei în drept să o soluţioneze.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi Ministerul Sănătăţii .
Pentru o reformulare completă a textului legii.
Camera Deputaţilor.

7.
Pct.46

“46. Articolul 42 se abrogă.”


Se propune ca pct.46 să se elimine.
Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi Ministerul Sănătăţii .


Textul din lege face trimitere la un alt articol care trebuie menţinut.
Camera Deputaţilor.

8.
Pct.47 şi  48
Pct.47 şi 48 devin  pct.45 şi  46 nemodificate .


Prin renumerotare.
Camera Deputaţilor

9.
Pct.49
„49. Articolul 45 va avea următorul cuprins:

„Art.45. – (1) Produsele alimentare care nu corespund normelor în vigoare şi care constituie risc pentru sănătatea consumatorilor vor fi oprite de la consumul uman.

(2) Produsele nealimentare care nu corespund normelor în vigoare vor fi interzise comercializării şi utilizării.”
Pct.49 devine pct.47 şi se reformulează după cum urmează:

„47. Articolul 45, prevăzut la punctul 44 din Legea nr.344/2002, va avea următorul cuprins:

„Art.45. – (1) Produsele alimentare care nu corespund normelor în vigoare şi care constituie risc pentru sănătatea consumatorilor vor fi oprite de la consumul uman.

(2) Produsele nealimentare care nu corespund normelor în vigoare vor fi interzise comercializării şi utilizării.”
Pentru respectarea normelor de tehnică legislativă.


10.
___
Se propune ca, după pct.47, în noua renumerotare, să se introducă două noi puncte, ca pct.48 şi pct.49, cu următorul cuprins:

“48. Articolul 45 devine articolul 49 cu acelaşi cuprins.

49. Articolul 49 devine articolul 50 cu acelaşi cuprins.”
Prin renumerotare.

Art.45 din Legea nr.98/1994 a fost omis din renumerotarea textelor operată prin Ordonanţa Guvernului nr.108/1999 şi aprobată prin Legea nr.344/2002.

Prin renumerotare.
Camera Deputaţilor.

În cursul dezbaterilor nu s-au  înregistrat  amendamente respinse.

                       PREŞEDINTE,                                                                                                  SECRETAR,

   DEP.ACAD.PROF.DR.MIRCEA IFRIM                                                               DEP.FARM.ION BURNEI

